Eri muodot
Tekopyhänä, maailma, tyhjistä
 yhä dogmeista riitelet sinä!
 Mä uskon kaikkia uskontoja,
 joka jumalaa palvelen minä.

 Teilt’, ahdasrintaiset ihmiset,
 mä tahtoisin kysytyksi:
 kun mietteet ne muussakin vaihtelevat,
 miks’ uskonto meill’ olis yksi?

 On aatteiden maailma avara
 ja sen Luoja on ääretön, suuri.
 Ehk’ eroavat oppimme eessään ois
 saman totuuden ilmaus juuri.